***KESO-tiedote / kesäkuu 2016***

Kesätervehdys kaikille!

Juhannusta kohti mennään jo, mutta vielä ennen kesälaitumille kirmaamista kannattaa kurkistaa tulevaan syksyyn tärkeiden, ensimmäisten koulutuspäivämäärien osalta. Tässä viestissä esitellyt koulutukset ovat ilmaisia KESO-verkostoon kuuluville.

KESO-verkostolle syksyllä 2016 tarjottavat koulutukset koko laajuudessaan päivittyvät kesän aikana KESO:n sivuille ’koulutukset’ alasivulle (<https://peda.net/hankkeet/ksosaava/keso/koulutukset>).

**Koulutusta motivaatiosta ja motivoimisesta**

**Ti 16.8.2016 klo 9-12 Jyväskylän kansalaisopistolla**

Sanna Salminen (FL, yliopistonopettaja / musiikin pedagogiikka) kouluttaa oppilaan motivoimisesta ja motivointikeinoista 16.8.2016 klo 9-12. Koulutus on tarkoitettu lasten ja nuorten kanssa työskenteleville, taiteen perusopetuksen alueella toimiville henkilöille.

Ilmoittautumiset [täältä.](https://www.kesayliopistopalvelut.fi/jyvaskylankesayliopisto/course.php?l=fi&t=3678)

**Työpaja Keski-Suomen kansalaisopistojen toimintaa koskevien tasa-arvo- ja yhdenvertaisuussuunnitelmien laatimisesta**

**Ke 17.8.2016 klo 9 - 16 Jyväskylän kansalaisopistolla**

Ilmoittautumiset [täältä.](https://www.kesayliopistopalvelut.fi/jyvaskylankesayliopisto/course.php?l=fi&t=3679)

Työpajassa työstetään yhteistoiminnallisesti opistojen tasa-arvo- ja yhdenvertaisuussuunnitelmia hyödyntäen ideoiden ja kokemusten jakamista sekä toisilta oppimista.

Kohderyhmä: Keski-Suomen kansalaisopistojen rehtorit ja muut avainhenkilöt, jotka vastaavat opistoissa tasa-arvo- ja yhdenvertaisuussuunnitelmien laatimisesta. Kouluttaja: Työpajan kouluttajana ja ohjaajana toimii tasa-arvokonsultti Sinikka Mustakallio, WoM Oy

TYÖPAJAN OHJELMA

9.00 – 9.20 Johdatus työpajan työskentelyyn sekä osallistujien odotukset ja käytännön kysymykset

9.20 – 10.00 Johdanto tasa-arvo- ja yhdenvertaisuussuunnitelmien laatimiseen

* Mitä lait vaativat?
* Lähtökohtana oman opiston tarpeet ja olosuhteet
* Suunnittelun työvaiheet
  + Selvitys tasa-arvo- ja yhdenvertaisuustilanteesta
  + Käytännön edistämistoimenpiteet
  + Vastuut, aikataulut ja seuranta
* Kokemuksia ja hyviä käytäntöjä muista opistoista
* Miten tasa-arvo ja yhdenvertaisuus tukevat asiakaslähtöistä opistotoiminnan kehittämistä

10.00 – 12.00 Selvitys oman opiston tasa-arvo- ja yhdenvertaisuustilanteesta

* Työstetään yhteistoiminnallisesti opistojen selvityksiä
* Evästykset selvitysten viimeistelyyn opistoissa

12.00 – 13.00 Ruokatauko

13.00 – 15.00 Suunnitelmien työstämistä

* Painopisteet ja edistämistoimenpiteet suunnitelmiin
* Evästykset suunnitelmien viimeistelyyn opistoissa

15.00 – 15.40 Jatkotyö opistoissa

* Suunnittelutyön organisointi
* Opiskelijoiden ja henkilöstön kuuleminen
* Toteuttamisen varmistaminen

15.40 – 16.00 Palaute työpajasta

**Ideapäivä 4.11.2016**

**Keski-Suomen Osaavan vapaan sivistystyön Ideapäivä järjestetään pe 4.11.2016 klo 9.00-15.15 Jyväskylän kansalaisopistolla.** Päivän aikana kuulemme musiikkia, nautimme inspiroivista puheenvuoroista ja osallistumme mielenkiintoisiin työpajoihin. Sisällössä kantavina teemoina ovat yhteistyö, asiakaspalvelu ja viestintä. Iltapäivän työpajoissa on mahdollista kokeilla luovuuttaan monien eri tieteen- ja taiteenlajien parissa: 1) Kehollinen viestintä 2) Tekstiili 3) Alexander -tekniikka 4) Kielet 5) Luovuus 6) Tutkiva työote. Mukana päivässä ovat mm. Aaro Harju Vapaa sivistystyö ry:stä ja Keski-Suomen Opistopiiri.

Päivän tarkempi ohjelma ja runko julkaistaan syksyllä 2016.